**Módszertani segédlet**

**Eseti nyilatkozat pénzforgalmi szolgáltatást érintő üzemzavarról (P58)**

Abban az esetben kell a tábla első oszlopában sorszámmal (1, 2, 3…n) ellátni az incidenst, ha az adott napon több pénzforgalmi incidens is történt az intézménynél.

**aa) – ab) oszlop:**

Az incidens jelentést kitöltő személy adatait kell megadni.

**b) oszlop:**

Üzemzavar azonosítója az üzemzavar dátumának 8 számjegye kiegészítve bankóddal (aki nem rendelkezik GIRO kóddal, azok esetében a törzsszámmal) és kétjegyű 01-től emelkedő sorszámmal, a sorszámozást negyedévente újra kell kezdeni.

**ca) – cr) oszlop:**

Az oszlopok közül azt kell jelölni, amely fizetési altípusban szolgáltatás kiesés történt, a kódtár szerint (Igen/Nem megadásával).

**ca) oszlop:**

Az üzemzavar miatt nem tudta a hitelintézet az aznap esedékes IG1 fizetési megbízásokat a BKR felé teljesíteni.

**cb) oszlop**:

Az IG1-ből beérkezett forint fizetési műveletet összegét a hitelintézet nem tudta munkanapon reggel 8 óráig jóváírni a kedvezményezettek fizetési számláján.

**cc) oszlop**:

Az üzemzavar miatt a hitelintézet az IG2-ben teljesítendő fizetési megbízásokat a normál üzletmenethez képest késedelemmel tudta csak teljesíteni.

**cd) oszlop**:

Az üzemzavar az IG2-ből beérkezett fizetési művelet jóváírását érintette, ami miatt a hitelintézet nem tudta a normál üzletmenet szerint jóváírni a kedvezményezett fizetési számlán a fizetési művelet összegét.

**ce) oszlop**:

Az üzemzavar miatt a hitelintézet a devizafizetési megbízásokat a normál üzletmenethez képest késedelemmel tudta csak teljesíteni.

**cf) oszlop**:

Az üzemzavar a devizában beérkezett fizetési műveletek jóváírását érintette, ami miatt a hitelintézet nem tudta a normál üzletmenet szerint jóváírni a kedvezményezett fizetési számlán a fizetési művelet összegét.

**cg) oszlop**:

Az üzemzavar miatt a hitelintézet a VIBER útján teljesítendő fizetési megbízásokat a normál üzletmenethez képest késedelemmel tudta csak teljesíteni.

**ch) oszlop**:

Az üzemzavar a VIBER rendszerből beérkezett fizetési műveletek jóváírását érintette, ami miatt a hitelintézet nem tudta a normál üzletmenet szerint jóváírni a kedvezményezett fizetési számlán a fizetési művelet összegét.

**ci) oszlop**:

 Az üzemzavar miatt a hitelintézet az általa vezetett fizetési számlák között teljesítendő fizetési megbízásokat (belső köri fizetési megbízások) a normál üzletmenethez képest késedelemmel tudta csak teljesíteni.

**cj) oszlop**:

Az internetes vásárlások lehetősége az üzemzavar miatt meghiúsult, mert pl. a hitelintézet ügyfele nem kapta meg a vásárlást megerősítő jelszót (SMS-t).

**ck) oszlop**:

A home banking szolgáltatások valamelyike (beleértve az internetbankot is) az üzemzavar miatt nem, vagy csak korlátozottan volt elérhető.

**cl) oszlop**:

A hitelintézet telepített home, vagy office banki szolgáltatása nem, vagy csak korlátozottan volt elérhető.

**cm) oszlop**:

A hitelintézet mobil bank szolgáltatása nem, vagy csak korlátozottan volt elérhető.

**cn) oszlop**:

A hitelintézet call center szolgáltatása nem, vagy csak korlátozottan volt elérhető.

**co) oszlop**:

A hitelintézet számlavezető rendszere legalább nem, vagy csak korlátozottan volt elérhető.

**cp) oszlop**:

A hitelintézet értékpapír-számlavezető rendszere, vagy a treasuryt kiszolgáló rendszere nem vagy csak korlátozottan volt használható és ez fennakadást okozott az ügyfelek pénzforgalmának a lebonyolításában.

**cq) oszlop**:

A jelentett üzemzavar akár a hitelintézet bankkártya kibocsátói-, akár elfogadói oldalára hatással volt.

**cr) oszlop**:

Minden olyan rendszert érintő meghibásodás, ami az ca)-cq) oszlopoktól eltérő és legalább 2 órán keresztül nem, vagy csak korlátozottan volt elérhető.

**A da) – p) oszlopokat** a fejlécnek megfelelő adattartalommal kell kitölteni.

**A qa) – qb) oszlopba** amennyiben konkrétan nem számszerűsíthető az üzemzavar által érintett tranzakciók darabszáma és értéke, akkor egy hasonló időszak ténylegesen lebonyolított fizetési műveleteinek darabszámát és értékét kérjük becslés jelöléssel megadni.

**Az r) oszlopba** bármilyen az előzőekben nem szereplő információ, megjegyzés megadható az incidenssel kapcsolatban.

**Az s) oszlopban** szükséges jelölni, amennyiben az üzemzavar a P64 MNB azonosító kódú adatszolgáltatásban jelentendő súlyosabbnak minősülő működési és biztonsági eseménynek minősül, a kódtár szerint (Igen/Nem megadásával).

**A t) oszlopban** szükséges megadniasúlyosabbnak minősülő működési és biztonsági esemény azonosító számát. Ez a szám a P64 MNB azonosító kódú adatszolgáltatás „0 – Fejléc” táblájában szereplő esemény azonosító szám (a kezdeti bejelentés MNB ERA űrlap azonosítója).

**Módszertani segédlet**

**Negyedéves nyilatkozat a P58 MNB azonosító kódú adatszolgáltatásban jelentett üzemzavarokról (P59)**

A megadott formátumban szükséges minden tárgy negyedév alatt történt eseti üzemzavart összefoglalóan jelenteni.

Ha nem volt a tárgy negyedév alatt pénzforgalmi incidens, akkor nemleges nyilatkozatot kell küldeni.